Shatta Wale

**Charles Nii Armah Mensah Jr.**, (dem born am 17 October 1984) be Ghanaian reggae-dancehall musician. He be famous for ein stage name **Shatta Wale**, first nu **Bandana**. Ein best-known singles be "Dancehall King", "My level" den "We taking over". Dem sanso know am for "Already" from Beyoncé ein *Black Is King* wey sanso feature Major Lazer. Ein song "Dancehall King" earn am de Artiste of de Year for de 2014 edition of de Vodafone Ghana Music Awards. Wale sanso be actor wey he appear for de films *Never Say Never,* *The trial of Shatta Wale* den *Shattered Lives* insyd. Na dem nominate Wale ein 2004 recording "Moko Hoo" for Ghana Music Award.

For 2014 insyd, he reach number 38 for E tv dema "Top 100 Most Influential Ghanaian" Awards chart insyd. Since den tyms, he cam dey de chart top every year. Na dem rank am "Most Influential Musician" for social media top for 2017 insyd. He set record as dancehall artist wey chop 11 awards for de 2019 3Music Awards ceremony.

## Ein early life
Dem born Charles Nii Armah Mensah Jr. insyd Accra, Ghana for de Police Hospital for 17 October 1984 to Charles Nii Armah Mensah Snr den Elsie Evelyn Avemegah. Ein poppie be politician, businessman den legal practitioner.

Shatta Wale attend Seven Great Princes Academy for Dansoman, suburb insyd Accra, wer na he demonstrate affinity give arts den act for popular drama series, *By the Fireside*, for de National Theatre of Ghana. He then continue go de Winneba Senior High School wer he obtain ein second cycle education. He start ein young music career wey dem know am as Doggy.

## Controversy
For October 2021 inside, Shatta Wale make some yawa wey e talk say dem shoot am, e dey hospital dey take treatment. Later, e go report himself to police sake of dem declare am wanted. Police arrest am plus say e dey spread fake news wey fit make people fear plus panic. Dem put am for inside jail for one week.

Then on Tuesday, 26th October 2021, court grant am bail GH¢100,000 wey e do self-recognizance. Dem postpone the case go November 9, 2021.

Two weeks after e comot for bail inside, e catch another gbeef with police. This one be sake of say e vex for meeting wey Ghana Police Chief call wey e storm comot. E talk say dem no treat am fair because e other celeb dem dey use phone but dem no gree make e use in own. Later, e come go back for the meeting inside.

## '''Beefs'''
Shatta Wale, as e be one controversial artiste for Ghana music industry inside, e don get plenty yawa plus e colleague artiste dem like:

**Stonebwoy:** For 2018, dem ask Stonebwoy about the matter say Shatta Wale talk say Stonebwoy no wan do collabo with am. Stonebwoy come talk say Shatta Wale dey spread yawa say Stonebwoy kill in mama for 2015. Shatta Wale deny the matter for interview inside. The beef come hot pass as Shatta Wale plus in squad climb stage top go congratulate Stonebwoy after e win Vodafone Ghana Music Awards Dancehall Artiste of the Year. Na there Stonebwoy pull gun for stage top.

**Sarkodie:** Shatta Wale talk about in yawa with Sarkodie say if e reply Sarkodie sef, Sarkodie e mama go beg am make e no sing again.

**Yaa Pono (Ponobiom)**

**Kwadwo Sheldon**

**Samini (Batman)**

**Kwaw Kesse (Abodam)**

**Beef with Kwadwo Sheldon:**

For 2023 inside, Shatta Wale and Kwadwo Sheldon from Kwadwo Sheldon Studios (KSS) start entertainment beef. The yawa start after Sheldon talk say "for in songs inside, Shatta dey do like gangster, but after some online yawa, e go report police." Sheldon talk for interview say Shatta Wale go report am to IGP George Akuffo Dampare say e dey try spoil in work.

Then for May 3, 2024, when Shatta Wale land for London airport before e show for Indigo at The O2, e snub Kwadwo Sheldon wey Sheldon stretch in hand give am make dem shake.

## '''OccupyJulorbiHouse'''
Shatta Wale join the talk top the #OccupyJulorbiHouse protest matter. E bash the police for arrest the protester dem wey dey march go Jubilee House for September 21. Plenty fans hail am plus suggest say make e do one song for Prez Akufo-Addo top.

## '''The Lawyer Dream'''
For October 2023, BBC interview inside with Stefania Okereke, Shatta Wale talk say e dey feel sorry say e no pursue law. E talk say "if money make fine, e go turn lawyer", cos that be the dream wey e get before music.

## '''Personal Life'''
Shatta Wale get one son, Majesty, with Ghana socialite Michelle Diamond. For 2018, e propose give Michelle on stage for in *Reign Album* launch. Everybody think say wedding dey come, but 2019 dem lef each other cos of domestic violence matter. Michelle go social media top talk say she tire for insecure man plus trust issues. She add say “Nobody want stay for abusive and draining relationship.”

Later, for 2023 inside, Shatta Wale and in new babe Maali announce say dem born baby girl. Dem make demma relationship public after plenty photos plus videos of dem dey show together. This be Shatta Wale e fourth pikin but first one with Maali.

## Discography

### Albums

* *After the Storm* (2016)
* *Cloud 9* (2017, hip hop mixtape)
* *Reign* (2018)
* Wonder Boy (2019)
* Manacles Of A Shatta (2020)
* Maali (2023)

### Singles

## Videography

## Filmography

## Awards den nominations
Insyd 2014, dem nominate Shatta Wale for de Maiden GN Bank Awards as de People's Choice Male Musician of de year.

## References

## External links

* Twitter
* Shatta Wale – Made In Ghana  iChris Ghana
* Shatta Wale – Sleepless night Archived 18 March 2023 at de Wayback Machine Ghpops Ghana